钦定古今图书集成/理学汇编/字学典/第083卷 > 《宋陈思书苑菁华》 > 《卢携临池妙诀》〈一作范阳卢隽〉
## 钦定古今图书集成/理学汇编/字学典/第083卷 > 《宋陈思书苑菁华》 > 《卢携临池妙诀》〈一作范阳卢隽〉

“吴郡张旭言：自智永禅师过江，楷法随渡。永禅师乃
羲、献之孙，得其家法，以授虞世南。虞传陆柬之，陆传
子彦远。彦远，仆之堂舅，以授余。不然，何以知古人之
词云尔。”携按：永禅师从侄纂及孙涣皆善书，能继世。
张怀瓘《书断》称上官仪师法虞公，过于《纂》矣。张志逊
又纂之亚，是则非独专于陆也。王叔明《书后品》又云：
虞、褚同师于史陵，陵盖隋人也。旭之传法，盖多其人。
若韩太傅滉、徐吏部浩、颜鲁公真卿、魏仲犀，又传蒋、
陆及从侄野奴二人，予所知者。又传清河崔邈，邈传
褚长文、韩方明，徐吏部传之皇甫阅。阅以柳宗元员
外为入室，刘尚书禹锡为及门者，言柳公常未许为
伍。柳传方少卿直温，近代贺拔员外惎寇、司马璋、李
中丞、戎与方，皆得名者，盖书非口传手授，而云能知，
未之见也。小子蒙昧，常有心焉。而良师不遇，岁月久
矣，天机懵然，因取《翰林隐术》、右军《笔势论》、徐吏部《论
书》、窦𣳻《字格》《永字八法势论》，删繁选要，以为其篇。《系
辞》言，“智者观其彖辞，思过半矣。”傥学者覃思于此，锺
繇、羲、献诚可见其心乎？

第一用纸笔。　　　　　第二“认势。”

第三“裹束”，　　　　　　第四“《真如》立”，行如行，
第五《草如走》，　　　　　第六“上稀。”

第七中匀，　　　　　　第八下密。

用笔之法，拓大指，擫中指，敛第二指，拒名指，令掌心
虚如握卵，此大要也。

凡用笔，以大指节外置笔，令动转自在，然后奔头微
拒，奔中中钩笔拒，亦勿令太紧。名指拒中指，小指拒
名指，此细要也。皆不过双苞，自然虚掌实指。《永字论》
云：“以大指拓头指，钩中指。”此盖言单苞者。然必须气脉均匀，拳心须虚，虚则转侧圆顺。腕须挺起，黏纸则
轻重失准。把笔浅深，在去纸远近。远则浮泛虚薄，近
则揾锋体重。

用水墨之法，水散而墨在，迹浮而棱敛，有若自然。纸
刚则用软笔，策掠按拂，制在一锋。纸柔用硬笔，衮努
钩磔，顺成在指。纯刚如以锥画石，纯柔如以泥洗泥，
既不圆畅，神格亡矣。书石及壁，同纸刚例，盖相得也。